b"\n_START_ARTICLE_\nCaseria de Santa Susanna\n_START_SECTION_\nDescripci\xc3\xb3\n_START_PARAGRAPH_\nLa Caseria de Santa Susanna est\xc3\xa0 situada damunt un penyal, a 338 m d'al\xc3\xa7ada, envoltada de terres de conreu. Es tracta d'un conjunt d'edificacions, l'element m\xc3\xa9s remarcable de les quals \xc3\xa9s una torre de pedra de planta quadrada i coberta a dues vessants, de teula \xc3\xa0rab. La resta de construccions del conjunt presenten diversos elements d'inter\xc3\xa8s (brancals, ampits i llindes de pedra, arcs rebaixats, etc).\n_START_SECTION_\nHist\xc3\xb2ria\n_START_PARAGRAPH_\nEl conjunt \xc3\xa9s popularment conegut amb el nom de Castell a causa fonamentalment de la seva situaci\xc3\xb3 i de l'exist\xc3\xa8ncia de la torre, tot i que no hi ha proves documentals que demostrin aquest origen. El que s\xc3\xad que se sap amb certesa \xc3\xa9s que l'any 1158 el lloc de Santa Susanna fou cedit per Ramon i Sibil\xc2\xb7la de Ribes a Berenguer d'Aviny\xc3\xb3. En l'actualitat el nucli es troba gaireb\xc3\xa9 abandonat."